Subya

Subya otabâ Sobia  (Arab: سُوبْيا, alih aksara: Sūbyā) iya' arèya ènuman cellep sè mashur è Messèr bân Arab Saudi, è ghâbây ḍâri camporan nyèyor, bherrâs, bân susu, biasana è campor kalabân ès. Subya vèrsi asli panèka ènuman sè ngandung alkohol sè è ghâbây ḍâri renḍeman bherrâs sè è fermentasi, ta' ngangghuy nyèyor bân ra-kèra ampon lebbhi ḍâri 1.000 taon. Vèrsi subya Messèr modern panèka ènuman sè ta' ngandung alkohol bân ta' è fermentasi kalabân bahan-bahan akadhi nyèyor (bobo' bân/otabâ patè), susu, bân kadâng vanila sè ta' tamasok ḍâlem resep tradisional. Subya dhaḍdhi sala sèttong ènuman populer è Mesir bân Arab Saudi, otamana bilâ è ènum ḍâlem bulân soccè Romadon.

Atisan taon sè lajhu, orèng sè asiyara ḍâ' Messèr nyambi ènuman nèka ḍâ' wilayah Hijaz, Arab Saudi. è ḍissa subya akembâng ḍâlem ropa sè laèn ḍâri sè biasana è ghâbây ḍâri barli  bân haver.

 È Arab Saudi 
È Arab Saudi bâḍâ ènuman sè jhughân è sebhut subya otabâ sobia bân populer jhughân è bulân Romadon, senajjhân laèn kalabân vèrsi modernna è Messèr. Subya è Arab Saudi panèka ènuman fermentasi sè è bhâḍhi ḍâri camporan teppong gânḍum, malt, ghulâ, bânpalappa. Bahan-bahan nèka è larutaghin ḍâlem aèng, bân è fermentasi kalabân alami è suhu ruang, ngasèlaghi ènuman seggher kalabân kadâr alkohol sè cè' panḍâpâ. Kandungan nutrisinya cè' è arghâi è bâkto Romadon.

Bâḍân pangabâsân Obhât bân kakanan Arab Saudi nyataaghi jhâ' bâḍâ persentase kèni' etanol (alkohol) ḍâlem subya sè èhasèlaghi ḍâri proses fermentasi sè aropa reaksi kimia alami polana katambâan ghulâ.

Subya dhâddhi lebbhi ghâmpang  bilâ è sèmpen lebbhi ḍâri duwâ' arè. Penelitian ampon è lakoni unto' nentoaghi menentukan kadâr alkohol etil sè anḍi' sèpat mabu' ḍâ; sampel subya. Hasèla nuddhuaghi konsentrasi alkohol bâḍâ 2,3% saamponna 24 ejjhâm, ongghâ dhâddhi 4,2% saamponna 48 ejjhâm, bân dhâddhi 6,8% saamponna 72 ejjhâm.jmpl|Segelas subya Arab Saudi yang diproduksi oleh keluarga Al-Khudary di Makkah.

 Sombher